經數: 一七三五

經名: 大方廣佛華嚴經疏卷第十六

頁數: 六二一

上              欄

中前三頌明身體德殊勝. 後二頌1半明身

業大用. 次演說一頌*半. 語業勝說法益生.

後二頌意業勝智先導故. 二若以智慧爲先

下. 四頌明三業廣大功. 三輪攝生德. 初一頌

身業. 次一語業. 後二意業. 三若知煩惱下. 二

頌辨得法結位. 四若得十地下. 三頌明三

昧分大盡分受位分. □顯可知. 五若□下. 二

頌明大用難測. 亦是釋名分事也. 謂以大

法智雲含衆德水. 能蔽如空[&FFFF]#重故. 又若□

下二頌. 亦是進入佛2地. 第三菩薩勤修下.

三頌結歎其德. 初二法說. 後一喩肉. 前中賢

首云. 初二句悲願內滿. 謂菩薩勤修等者. 結

前若字下義. 無不果者. 結前則字下義. 以

若有彼則有此. 非是前後鉤鎖相因. 唯是

本位信3字. 有此則有彼. 同時具有而說有

前後. 是故信門具足一切行位之相. 然行雖

無量. 皆以悲願爲首. 故就此結之. 次二

句. 明此悲願益物不空. 次一頌. 結前所具

行位. 初句擧人標法. 威神卽信爲能具之

由. 次句結能證智. 眼證如如永常故. 次二

句結所證道. 十善擧二地行. 等取餘地及

餘位餘道. 謂敎證等勝寶皆現. 後一頌喩肉.

唯喩後偈. 初句及威力喩前初句. 信體堅固

以喩金剛. □居智海之內以信. 威力能生.

所生衆寶卽喩前第三句行位. 第三句喩前

法眼常全. 第四或有刹土下. 二百三頌明無

方大用. 分彼能無邊大用者. 由普賢德遍

一切時處法界無限故. 略辨十門三昧業

用. 一圓明海印三昧門. 二華嚴妙行三昧門.

中              欄

三因陀羅網三昧門. 四手出廣供三昧門. 五

現諸法門三昧門. 六四攝攝生三昧門. 七俯

同世間三昧門. 八毛光照益三昧門. 九主伴

嚴麗三昧門. 十寂用無涯三昧門. 以無不

定心故皆云三昧. 作用不同略辨十種. 又

初門依體起用. 末後明用不異體. 中間□

顯妙用自在. 又十三昧皆具此三. 今初六頌

明海印三昧. 文分爲二. 前五別明業用周

遍. 後一總結大用所依. 前中三. 初三佛事.

次一三乘. 後一類餘. 總顯十法界之化也.

前中初一總明現佛說法. 次一體用自在. 初

句揀非二義. 一念無分別. 二動無功用. 下三

句顯正二義. 謂無念之念. 一念遍於十方.

無功之功. 多門攝於群品. 月喩四義準法可

知. 後一結用所依. 海印之義. 昔雖略解未

盡其源. 今以十義釋之. 以表無盡之用.

下經云. 如淨水中. 四兵像. 乃至若不皆於

水中現. 又云. 海有希奇殊特法. 能爲一切

平等印衆生寶物及川流. 普悉包容無所拒

故. 大集十四云. 如閻色提一切衆生身. 及餘

外色. 如是等色海中皆有印像. 以是故名

大海爲印. 菩薩亦爾. 得大海印三昧. 已能

分別見一切衆生心行. 於一切法門皆得

慧明. 是爲菩薩得海印三昧. 見一切衆生

心行所趣. 然此經文多同出現. 但出現現於

四天下像. 又約佛菩提. 大集唯閻色約菩薩

所得. 然皆見心所趣等了根器也. 此文所

現形類應根器也. 二文互擧皆是所現. 菩

薩定心以爲能現. 言十義者. 一無心能現

下              欄

義. 經云無有功用無分別故. 二現無所現

義. 經云如光影故. 出現品云普現一切衆

生心念根性欲樂. 而無所現故. 三能現與

所現非一義. 四非異義. 經云大海能現能

所異故非一. 水外心像不可得故非異. 顯此

定心與所現法. 卽性之相能所宛然. 卽相

之性物我無二. 五無去來義. 水不上取物不

下就. 而能顯現. 三昧之心亦爾. 現萬法於自

心. 彼亦不來. 羅身雲於法界. 未曾暫去. 上

之五義與鏡喩大同. 六廣大義. 經云遍十

方故. 普悉包容無所拒故. 明三昧心周于

法界. 則衆生色心皆定心中物. 用周法界亦

不離此心. 七普現義. 經云一切皆能現故.

出現云菩提普印諸心行故. 此與廣大異

者. 此約所現不揀巨細. 彼約能現其量普

周. 又此約所現無類不現. 彼約能現無

行不修. 八頓現義. 經云一念現故. 謂無前

後如印頓成. 九常現義. 非如明鏡有現不

現時. 十非現現義. 非如明鏡對至方現. 經

云現於四天下像故. 四兵羅空對而可現.

四天之像不對而現. 故云非現現也. 以不

待對. 是故常現該三際也. 具上十義故稱

海印. 諸佛窮究菩薩相似. 問仁王三賢. 都無

八相之文. 初地方云. 方生百三千一時成

正覺. 此之八相豈在信門. 答卽上所引大集

亦云. 灌頂住菩薩得佛神力. 若菩薩成就如

是等法. 能於無佛世界示現八相. 乃至廣

說. 彼說住終. 若占察經漸次作佛. 略有四

種. 何等爲四. 一者信滿法故作佛. 所謂依

經數: 一七三五

經名: 大方廣佛華嚴經疏卷第十六

頁數: 六二二

上              欄

種性地. 決定信諸法不生不滅淸淨平等. 無

可願心故. 二解滿作佛. 三證滿作佛. 謂淨

心地. 四一切功德行滿作佛. 依究竟菩薩地.

起信依此說信成就發心. 能八相作佛. 文據

昭然. 肉圓融門中不依位次. 寄終敎說信

滿卽能. 因果無□. 以因門取常是菩薩以

果門取卽□是佛. 或雙存俱泯自在難思. 又

此化現非唯一位. 依一類界而能具攝一

切地位. 遍於時處. 故云念念遍十方也. 第

二嚴淨下. 華嚴好行三昧. 文有十句. 略辨

七行. 前六句各一行. 七八是十度行. 九結上

自在. 十總結所依. 萬行如華嚴法身故. 餘

如別說. 第三一微塵中下. 四頌明因陀羅網

三昧門. 於中初二句. 標定心境. 然有二意.

一由一多相卽故入一定能成多定. 由成

多定. 令一塵內有一切塵. 一一塵中現一

切刹. 二但令一塵現刹一切亦爾. 故云成

就一切微塵定. 次二句明不壞相而普現.

故云不增. 次二頌明一塵中所現刹相. 無□

如焰重現如帝網. 次半頌擧一例餘. 亦有

二意. 一例上一塵之內所具之塵. 二例如

一塵入定示現. 餘塵入定示現亦然. 後二句

結用所因. 略辨三門. 一三昧力. 此同標中.

二不思議解脫力. 如不思議品云. 於一塵中

現三世佛刹等. 三神通力. 謂幻通自在□如

下說. 第四若欲下十八頌. 明手出廣供三昧

門. 初一總標. 後一通結. 中間別顯. 欲顯勝

妙略擧一手. 爲供所依. 由於昔時以手持

供供佛施人. 稱周法界. 故令眞流供具等

中              欄

諸佛之難思. 第五菩薩住下. 八頌明現諸法

門三昧門分四. 初一總標多門. 二有五頌.

別顯二十種門供等. 卽門通入佛果故. 三一

頌半結多所因. 由四悉檀故. 初半對治. 次

半世界. 隨行差別卽當爲人. 而成就言. 謂

第一義. 四半頌結用難測. 第六有妙下. 十

七頌明四攝攝生三昧門文分爲二. 初一偈

總標名用. 餘頌別顯. 於中分四. 初四頌布

施攝. 初一偈半. 心受用者恣其所須. 次半

偈. 心自在者施以王位. 又此施位卽難行

施. 以是可愛著故. 次偈身行法施. 後偈妙

色悅心. 是無畏施. 又後二偈. 初身行法儀. 後

服世妙飾. 貴悅物心隨心卽與. 次二頌愛

語攝. 一切愛語. 謂慰喩慶悅勝益之言. 言種

種梵音者. 卽八種梵音. 一最好聲. 其音淸

雅. 如迦陵鳥. 二易了聲. 言辭辯了. 三和調.

四柔軟. 五不誤. 六不女. 七尊慧. 八深遠. 言

俱枳羅者. 亦云都□迦. 此云衆音合和. 微

妙最勝皆愛語之具. 隨心說法應在後偈. 隨

世所宜應在前偈. 以瑜伽一切愛語略有

二種. 一隨世儀軌語. 二順正法敎語. 今開示

佛說八萬法門. 卽順正敎也. 三有二頌明

同事攝. 物見菩薩俯同其事. 知有義利而

修行故. 於中初頌一切同事. 八風等事皆悉

同故. 後偈1謂行同事. 忍於諸苦而同事故.

四有八頌. 明利行攝. 謂說趣義利之行. 以

益有情. 於中初二偈. 一切利行. 此有三種. 一

於現法利勸導利行. 謂令以德業招守財

位. 以益近故. 經文略無. 二於後法利行. 謂

下              欄

勸捨財位淸淨出家. 卽當初偈. 三於現法

後法利行. 謂勸離欲卽後偈也. 又初一偈.

卽難行利行. 此自有三. 一不識出離. 卽外道

異執. 二不心解脫. 卽未種善因. 三現捨國

財. 誘耽財位於此利行. 是謂難行. 次一句

卽攝二利行. 一卽十種淸淨利行也. 二令離

十惡. 卽此世他世樂利行. 次三句卽善士利

行. 慈心勸導等故. 次二偈卽遂心利行. 謂衆

生爲八纏所繞開解令離故名遂心. 初偈

卽化無愧纏. 以恃壽長不知進修. 不知

此身但□欲生. 終竟敗壞. 具諸煩惱故. 後

偈開解無□纏衆生. 餘略不具. 次二偈卽一

切種利行. 初偈卽應攝受者而攝受之後

偈卽應調伏者而調伏等. 後2一偈卽一切

門利行. 謂不信令信故. 亦總結諸利行也.

瑜伽廣說利行居先略明同事居後. 此則

先略明同事者. 以利行中若以行勸修. 與

愛語相近. 若自示行卽同事相近. 同事卽是

利行. 利行未必同事. 此二相近廣略互彰耳.

又次下三昧. 亦同事故. 第七雅思下. 十七頌

俯同世間三昧門. 於中三. 初六身同世間

利益衆生. 若依若正無不示爲. 次六示同

外道救彼邪黨. 初五別辨. 後一總結. 義如

別說. 三衆生迷惑下. 五頌明語業大用. 初一

總明. 次三別顯. 後一總結. 別中云或邊[&FFFF]#語

者. 梵云達邏鼻[&FFFF]#曼達邏[&FFFF]#底□. 言達邏鼻

□者. 是南印度中邊國名也. 此云消融. 曼

達邏者[&FFFF]#也. [&FFFF]#底□者句也. 謂其國人[&FFFF]#性

純質. 凡所出言皆成神[&FFFF]#. 若□國侵害不

經數: 一七三五

經名: 大方廣佛華嚴經疏卷第十六

頁數: 六二三

上              欄

用兵仗. 但以言破之. 彼自喪滅故曰消融

[&FFFF]#句也. 或云. 唯童男童女方得言成[&FFFF]#句.

餘不得也. 又天密語等者. 婆沙七十九說. 世

尊有時爲四天王. 以聖語說四諦. 二王領

解二不能解. 世尊憐愍故. 以南印度邊國

俗語說四諦. 二天王中一解一不解.  世尊

憐愍故. 復以一種□戾車語. 說四聖諦. 時

四天王皆得領解. 善破於他者. 以因明比量

等. 眞能破故. 非外所動者. 眞能立故. 不爲

他破. 後一偈類結. 非唯說四諦. 六度萬行

等皆然. 一心說法得語實性. 能起隨類之

用. 名三昧力(已下第十五經)第八有勝三昧下. 八十

九頌半. 明毛光照益三昧門. 智契解脫之門.

慈熏身語意業. 故得身同法界大用無涯.

毛光觸物爲益萬品. 遍於時處緣者會之.

是謂菩薩圓建立衆生也. 文分爲五. 初一

頌標門總辨. 二所放光明下別明一毛光明

業用. 三如一毛下. 類顯一切毛光業用. 四如

其本行下. 釋成分齊. 五若有聞下. 聞信光

益. 今初. 就所益說故名安樂. 就第二段中

二. 初略辨四十四門光用. 後如是等下結略

顯廣. 就四十四光中皆有四義. 一標光名.

二辯光用. 三出光因. 四結光果. 類例相從

分爲十段五對. 初有二光顯示三寶. 二有

四光令發大心. 上二卽三寶四弘對. 三有

二光總圓福智. 四有二光入理持法. 上卽

二嚴二持對. 五有六光六度行圓. 六有七

光四等救攝. 卽六度四等對. 七有一光總

彰三學. 八有八光. 雜彰萬行供養爲先.

中              欄

爲三學萬行對. 九有六光. 令六根內淨動

與理會. 十有六光. 明六塵外淨觸境皆道.

卽根淸境淨對. 今初. 二光中. 前一顯現. 於

中初句標名以近初標. 但云所放不言又

放. 次三句辨用. 後偈辨因中. 示三寶令其

正歸. 示正道令其正向. 上通一體及別相三

寶. 亦示佛塔. 令其正信義兼住持. 後一光

照耀用有七句. 一偈辨因□顯可知. 第二

四光. 令發大心中卽四弘願也. 初一令衆

生無邊誓願度. 因中興有爲而毁有爲. 二

一光令煩惱無邊誓願斷. 因中興有爲而

[&FFFF]#禪定. 上二皆事理兼修. 三上欣佛果. 四

愛樂三寶窮盡法門. 因中四弘之終故. 總

結云及示發心功德行. 第三有二光總圓

福智. 智因中分別法相. 決了眞理無虧理

事. 不減佛法故. 得一念悉解多門. 第四二

光入理持法. 初一慧入二空卽義持也. 後

一具四總持於法自在. 第五六度光中戒因

中. 云發大心者. 謂若發二乘心. 則破淨

戒. 大心導善不在人天. 勤策萬行慧爲上

首. 各加一偈餘可思之. 第六有七光. 四等

救攝中. 初一慈光與佛慧眞樂見無量佛. 此

有二義. 一見事佛. 眞樂因故. 二見心佛. 一

一心華有覺性故. 次三悲光拔苦. 初一厄難

苦. 次一疾病苦. 後一死苦. 令見佛者. 一捨

命不恐. 二惡道不畏. 又要臨終勸者. 智論

二十八云. 臨終少時. 能勝終身行力. 以猛

利故. 如火如毒. 依西域法. 有欲捨命者

令面向西於前安一立像. 亦面向西. 以

下              欄

□頭□像手指. 令病人手捉□脚. 口稱佛

名. 作隨佛往生淨土之意. 兼與燒香鳴磬

助稱佛名. 若能行此. 非直亡者得生佛前.

抑亦終成見佛光也. 若神游大方去留無

□者. 置之言外. 不爾勉□斯行. 次二光令

生法喜. 初則欣法聽說. 法喜已充. 終則觸

境無非佛法. 成喜之極. 後一令成大捨. 捨

除放逸衆惑之根. 第七一光總彰萬行. 三學

攝盡故曰普聞. 1第八八光雜明諸行供養爲

先. 前五供敬由. 後三施悲田. 第九六光內淨

六根. 第十六光外淸六2境. 文□可知. 戈者

平頭戟也. □者小矛也. 第二如是等比下. 結

略顯廣. 一毛之用光. 有塵沙. 第三如一毛

下. 類顯一切毛光業用. 及結用所依. 謂三

昧力. 第四如其下釋成分齊. 如是等光. 今

何不見. 謂有緣者見如目[&FFFF]#光. 無緣不覺

盲□常闇. 於中分二. 初偈總明. 如其本

行牒前往因. 所得光者. 牒前果用. 若有宿

緣及曾同行者. 則隨其所見如是差別. 後

六偈別顯. 於中初二法說. 後四喩說. 前中初

偈宿緣. 宿有四緣. 一昔同業. 二愛其行. 三

能隨喜. 四但見所作. 後偈現因. 不必有緣

但功行內著. 光明爰燭. 有三種因. 一修廣

福. 二供多佛. 三心佛果. 卽福智二嚴也. 上

之七類皆□光照. 二喩說中. 雙明見與不

見二喩. 皆有法合. 初3日出喩喩光爲益因.

合中謂法日常明. 有智慧者心不住法. 如

人有目則能得見. 有三類人則不能見. 一

者凡愚. 二邪信外道. 三劣解二乘. 皆無因

經數: 一七三五

經名: 大方廣佛華嚴經疏卷第十六

頁數: 六二四

上              欄

緣如人無目. 後寶嚴喩. 喩光正益. 明法寶

常存. 由福無福有處不處. 第五若有下. 一

頌明聞信光益. 謂信仰解了不生疑惑. 則

成佛果. 不以不見疑菩薩之無光. 不以

極苦[&FFFF]#救謂光明之無益. 亦不高推果用

謂菩薩不能. 故云永斷諸疑. 第九有勝三

昧下. 六頌. 主伴嚴麗三昧門. 亦是出現三昧

文分三別. 初一標門顯意. 次四明一方業

用. 於中前三法說. 後一喩合. 旣言量等三

千. 則不壞次第. 劣於十地及等覺也. 三一

頌類顯十方. 第十有勝三昧1名方網下. 2三

十四頌半. 明寂用無涯三昧門. 約處名爲方

網. 約相是謂寂用. 亦總顯上來動寂無二

故. 文分爲三. 初一標名總辨. 十方交絡出入

縱橫. 故名爲網. 二或於下. 三十二頌半正

顯業用. 三是名下一頌. 總結難思. 就業用

中分三. 初二頌. 於十方處交絡出入. 明

於器世間自在. 二有五頌. 十方佛所入出

無□. 明於智正覺世間自在. 三於眼根下.

二十五頌半. 通顯於三世間自在. 菩薩於三

世間自在. 略有二義. 一以自身作三世間.

故得自在. 二菩薩於三世間處示現自在.

今此三段. 初二約後義. 後一通二義. 文或

綺互理實皆具. 初二世間略有四重無□. 一

約處. 謂東處卽是西處. 是故菩薩常在東□

在西也. 二約佛. 謂東佛卽西佛. 是故在東

佛□在西佛. 三約菩薩身不分. 謂在東之

身卽是西身. 四約定. 謂入定卽是出定. 所

以爾者. 略顯二因. 一以所觀之法. 事隨理

中              欄

融相卽在故. 二能觀之心. 亦寂用無□故. 然

此文中. 爲顯菩薩□密隱顯自在德故. 但

說後二. 若辨前二. 則似菩薩無力. 三於眼

下. 通顯於三世間自在. 文分爲四. 一明根

境相對以辨自在. 二童子下. 明於他身自

在. 三鬼神下. 明微細自在. 四一切塵下. 器界

事中以辨自在. 今初. 十二頌六對. 一一對

中. 有十義五對無□之相. 欲辨無□先須

明識定慧. 此中云三昧起者觀也. 入正

受者定也. 定慧雖多不出二種. 一事二理.

制之一處無事不辨. 事定門也. 能觀心性

契理不動. 理定門也. 明達法相事觀也. 善

了無生理觀也. 諸經論中或單說事定. 或

但明理定. 二觀亦然. 或敵體事理止觀相對.

或以事觀對於理定. 如起信論. 止一切相

乃至心不可得爲止. 而觀因緣生滅爲觀.

或以理觀對於事定. 下經云. 一心不動入

諸禪. 了境無生名般若是也. 或俱通二.

如下云. 禪定持心常一緣. 智慧了境同三

昧是也. 或二俱泯非定非散. 或卽觀之定

但名爲定. 如觀心性名上定是也. 或卽

定之觀但名爲觀. 如以無分別智觀名般

若是也. 或說雙運. 謂卽寂之照是也. 所以

局見之者隨□一文. 互相非撥. 偏修之者隨

入一門. 皆有剋證. 然非圓暢. 今此經文巧

顯無□. 言五對者. 第一對根境無□. 謂觀

根入定應從根出. 而從境出者. 爲顯根

境唯是一心. 緣起無二理性融通. 是故根入

境出耳. 境入根出亦然. 第二對理事二定無

下              欄

□. 謂分別事相應入事定. 而入理定. 欲

觀性空應入理定. 而入事定. 以契卽事

之理而不動故. 入理卽是入事. 制心卽理

之事而一緣故. 入事卽是入理. 而經文但云

入正定. 不言理事. 及乎出觀境中. 卽云分

別色相斯事觀也. 根中卽云性空寂者. 理觀

也. 亦合將根事對於境理. 以辨無□. 第三

對事理二觀無□. 謂欲分別事相. 應從事

觀起而反從理觀起者. 以所觀之境旣眞

俗雙融法界不二故. 分別事智卽是無生之

智. 二觀唯是一心故. 亦應將 境事理對根

事理. 以辨無□. 第四對出入無□. 以起定

卽是入定故. 起定而心不亂. 若以事理相

望. 應成四句. 謂事入事起事入理起等. 若

以根境相望. 又成四句. 謂根事入境事起

等. 一一思之皆有所由. 第五對二利體用無

□. 謂於眼根起定心不亂是體也. 自利也.

而不□現於3廣境是用也. 人天不能知

利他也. 良以體用無二故. 自利卽是利他. 此

上十義. 同爲一聚法界緣起相卽自在. 菩薩

善達作用無□. 思之思之. 又經且約根境

相對. 亦應境境相對. 謂色塵入正受. 聲香

三昧起等. 此如下童子身中入正定等中明.

復應根根相對. 謂眼根入正受. 耳根三昧起

等. 一塵入正受多根三昧起等. □略故不

說. 上來無□深妙難思. 始學之流如何趣入.

今當總結. 但能知事理無□根境一如. 念慮

不生自當趣入.  又向云色性難思等. 卽色等

總持. 是色陀羅尼自在佛等. 亦應云分別

經數: 一七三五

經名: 大方廣佛華嚴經疏卷第十六

頁數: 六二五

上              欄

眼性難思. 有眼陀羅尼自在佛等. 又眼中云

性空寂滅. 卽眼之度門. 眼等本淨. 亦應云

色等度門色等本淨. 不唯取相爲染無心爲

淨而已也. 又1以智論三觀束之. 分別色

相等. 是假名觀也. 性空寂滅是空觀也. 此二

不二色性難思. 中道觀也. 三無前後皆是一

心. 對此三觀應辨三止. 謂方便隨緣止. 體

眞止. 離二邊分別. 止旣止觀雙運. 亦名一心

三2生也. 卽一而三卽三而一. 雙照三一

雙遮三一. 是無□也. 一一釋文準思可見.

此是菩薩圓融功德. 而自莊嚴. 觸目對境常

所行用. 希心玄趣. 幸願留神. 二童子下六

頌半. 於他身得自在. 此有三義. 一如前眼

根入等. 但約見境爲出入耳. 二菩薩化現

彼身. 作此轉變速疾也. 三菩薩以衆生身

作自身.  如下十身相作等. 是故於彼身入

此身出. 而彼不覺知. 唯應度者知得度也.

三鬼神下二頌半. 微細自在. 謂毛孔約正報.

卽佛及衆生. 毛頭約空處. 微塵是色相多約

器界. □身在中入定出定. 爲顯三昧純熟

隱顯自在故. 亦通觀彼入出定等. 卽於境無

□也. 若唯約身在彼下十定中. 亦云無生

法中入起. 安有處耶. 四一切塵下四頌半. 器

界事中周遍入出. 然菩薩身普遍略有四位.

一普遍一切十方刹海. 二遍彼刹內樹等物

中. 三遍一切塵毛等中. 皆圓遍非分遍. 是故

皆全身顯現. 四以是法界身故. 不異不分□

在此常在彼. 無有前後. 第三是名下一頌

總結. 初句以德命人. 次句依人顯德. 後半

中              欄

明說不盡. 近結第十定用無盡. 遠結前十

定大用無盡. 以是無盡之法門故. 第五一切

下. 喩肉玄旨分. 亦名擧劣顯勝分. 以上所說

普賢行德. 窮3于佛境. 蓋是信滿之位. 旣越

常規乖於視聽. 滯情封敎取信無由. 故擧

斯近事以鏡玄趣. 令開悟也. 七十九頌分

爲三段. 初二總標喩意. 二七十六頌別顯

喩相. 三一頌結說 顯德. 今初先一偈半.  明

非喩能喩. 後半偈借喩通玄. 今初擧四難

思. 意在菩薩神力. 瑜伽決擇分有六種不可

思議. 謂一者我. 二有情. 三世間. 四有情業果.

五諸修靜慮者靜慮境界. 六諸佛世尊諸佛

境界. 今衆生含其前三. 加龍變化所以有

四. 菩薩神力. 卽靜慮者境界. 舊經梵本. 皆

云禪定力用故. 然衆生業報四因難心. 謂處

所差別故. 事差別故. 因差別故. 異熟果差別

故. 諸龍變化不起心念. 六天四洲雲雨不同

等. 故 難思也. 佛自在者有五難思. 謂眞如甚

深故. 自在轉故. 無漏界證得故. 無障□故.

成立有情所作事故. 菩薩神力由三種相.

除佛後二. 以今經文分同佛五. 以皆超言

念故. 無可同喩. 後半中然取分喩. 以小喩

大. 令聞喩者忘象領意故. 褒以智者. 二

聲聞下別辨中. 略顯二十種大喩. 以肉菩薩

之德. 初有三頌半. 明聲聞現通喩. 肉菩薩

自在益生德. 先明喩末偈擧劣顯勝. 不爲

衆生無大悲也. 不心菩提無大智也. 大饒

益者具悲智也. 二有二偈日月現影喩. 肉

菩薩普應群機德. 三有二頌水現四兵喩.

下              欄

喩菩薩海印現像德. 四有二頌善音巧辨喩.

喩菩薩總持巧說德. 五二頌女授辯才喩. 喩

授法益生德. 六譬如幻師下. 二頌幻師巧術

喩. 喩不思議解脫德. 七二頌修羅隱形喩.

喩勝通隱顯德. 八五頌象王隨變喩. 喩定用

自在德. 九二頌修羅大身喩. 喩法界身雲德.

同於上文主伴嚴麗. 十有四頌帝釋破怨

喩. 喩降伏衆魔德. 十一□利天下六頌. 天

鼓說法喩. 肉菩薩以無功用現身說法德.

十二有三頌. 天鼓安慰喩. 肉菩薩慈音除

惱德. 十三有三頌. 天王普應喩. 喩普應悅

機德. 十四有二頌. 魔繫愚夫喩. 喩攝生同

行德. 十五4有二頌. 梵王殊現喩. 肉菩薩解

脫自在德. 十六魔醯下二頌. 自在數滴喩. 肉

菩薩一念普知德. 十七三頌大風成事喩. 喩

大願宿成德. 十八二頌衆聲悅意喩. 喩四辯

悅機德. 十九二頌. 大海包含喩. 喩禪慧普

修德. 二十大海5龍下. 二十四頌半. 龍王遊

戱喩. 喩菩薩遊戱神變德. 文分爲二. 初二

十二頌半. 明龍王大用不同. 後二頌正明擧

劣顯勝. 前中初半偈總標. 餘頌別顯. 於中

四. 初四偈半雲色不同. 喩菩薩身雲各異. 次

有四頌電光差別. 喩菩薩光明等殊. 第三

偈云寶藏色者. 梵云室利揭娑. 此云勝藏.

勝藏卽寶名也. 閻色提中帝靑色者. 梵云天

帝火焰摩尼色. 亦珠寶名也. 三有三頌半雷

聲不等. 喩菩薩三昧多種. 四有十頌所雨

不一. 喩菩薩說法多門. 言曼陀羅者. 此云

悅意. 澤香卽塗香也. 鉤羅多摩者. 鉤羅此云

經數: 一七三五

經名: 大方廣佛華嚴經疏卷第十七

頁數: 六二六

上              欄

華[&FFFF]#. 多摩此云天上華. 謂此香是天華[&FFFF]#所

作故也. 婆利師迦者. 此云雨時生華. 末利

香卽華名. 其色猶黃金. 第二如是無量下. 二

頌正擧劣顯勝. 謂娑竭羅龍. 於六欲天等

總十五處. 現斯作用. 而身不動搖心無分

別. 但由業報之力現斯自在. 菩薩亦爾. 住

無功用不動不思. 於十方界應現多種. 亦

以菩薩功德之力隨機見殊. 此就喩意顯

勝可知. 第三彼諸下. 一頌結說難思. 前半

非喩能喩. 後半結上略說. 引諸喩者略有

二意. 一顯菩薩自在不同. 二貴令衆生起

信. 且江南之人不信千人[&FFFF]#帳. 河北之者

多疑萬斛之舟. 皆耳目不□故耳. 所以或擧

目擊或據具縛之人. 自在若斯. 菩薩之用

固當無惑. 今猶疑者豈不傷哉. 大文第三

第一智慧下. 九頌校量勸持分. 此廣大用人

皆有分. 見而不習誠爲自欺. 故中人可勸

而進也. 於中分二. 初一頌結前所說. 略就

六慧結之. 第一者上無加故. 二廣大者. 語

其分量超二乘故. 三眞實者. 明其體性內

證無虛故. 四無邊者有二義. 一量智普知

故. 二離種種二邊故. 卽中道慧也. 五勝者.

超地位故. 六殊勝者同普賢故. 二此法下

八頌. 明信受難得. 於中初一總顯餘七別

明. 前中希有者. 佛出懸遠已離可遇. 唯初

成頓說故希有也. 奇謂初能具後. 特謂[&FFFF]#出

諸乘. 此句[&FFFF]#也. 下文勸耳. 聞謂遇經. 忍可

譯信因. 信則心淨. 受謂領文領義. [&FFFF]#乃通

言通筆. 說唯約言. 上皆所作總說皆難. 後

中              欄

別明中三. 初二偈半明難信. 次半偈肉出

餘行. 後四偈擧事校量. 前中初一偈明人天

之器信爲甚難. 若爾今或能信何耶. 由二

力故. 一現修淨福稱所心故. 二昔因聞熏

1今發種故. 今不信者. 願少聽聞爲毒塗

鼓. 終成堅種. 後一偈半擧三乘之信. 展轉

難得肉於一乘. 明文昭然權實有據. 第二

半偈. 肉出餘行中信忍尙難. 肉具餘行. 難

中之難也. 眞實解者. 亦有說行而不信圓

融之旨. 非眞實解也. 願諸學者善擇知見.

第三四頌擧事校量. 初三校量難信. 初二

擧二難以肉信難. 後一擧福勝以彰信勝.

後一校量餘行之難. 唯明誦持餘略不說.

亦顯修行. 眞解非可校量也. 此之四事. 後

後過於前前. 巧辯深勝. 大段第三時賢首

下. 顯實證成分. 於中有四. 一動世界大機

發故. 二蔽魔宮唯佛境故. 三息惡道利樂

深故. 四佛現證契佛心故. 於中摩頂[&FFFF]#善

隨喜. 卽三業皆證. 勸物信行第二會竟

大方廣佛華嚴經疏卷第十六

大方廣佛華嚴經疏卷第十七

唐淸□山大華嚴寺沙門澄觀撰

升須彌山頂品第十三(已下第十六經)

初來意者. 先辨會來. 前信此解. 義次第故.

又答十住問總有二段. 前信是住之方便.

此明正位故次來也. 二品來. 前品說信究

下              欄

竟. 此品趣後說住. 故次來也. 二釋名. 亦先

辨會名. 約處名□利天會. 約人名法慧菩

薩會. 約法名十住會. 皆依主釋. 二品名. 須

彌正云蘇迷盧. 此云妙高. 如來以自在力

不起覺樹. 應機現彼故云升也. 表位漸增

不處人間. 顯位淸淨故居天也. 若天表淨

何獨妙高. 妙有十義. 如於法故. 一者體妙

謂四寶所成. 二者相妙. 謂八方四級. 三者色

妙謂四正色. 北金東銀南吠[&FFFF]#璃西頗□迦.

一切草木鳥獸等物. 隨所至處則同其色.

自常不變. 四者德妙. 謂八方猛風不能令

動. 五眷屬妙. 謂七金山七重圍繞. 及七香海

海印旋流. 六依持妙. 唯天依住. 得通者居. 七

作業妙. 不離本處而[&FFFF]#四洲. 映蔽日月而

成晝夜. 八生果妙. 謂波利質多能益天衆.

九爲首妙. 於四洲地最在先成. 十堅固妙.

於輪圍中最在後壞. 2高者高八萬四千由

旬. 入水亦爾. 下據金剛上□空界. 頂上縱

廣量亦如之. 獨出九山故稱高也. 十住之

行亦復如是. 聞思修解而爲妙體. 四德八聖

以爲妙相. 四辯爲色令物解同. 雖同衆音

自智不變. 八法不動而爲妙德. 七支奉戒

金山圍繞. 七識流轉而爲海印. 第一義天依

持而住. 可以神會非情能升. 不離本處遍

應十方. 映蔽佛口及菩薩月. 而成涅槃生

死晝夜. 生敎行果而爲妙樹. 世界初成菩

薩先出. 爲衆生現種種資具. 世界將壞菩

薩後沒. 爲說上定令[&FFFF]#三災. 高者具成八

萬四千諸度法門. 自在障外爲衆生故. 入

經數: 一七三五

經名: 大方廣佛華嚴經疏卷第十七

頁數: 六二七

上              欄

生死海. 亦具八萬四千諸度法門. 據金剛

性□勝義空. 又智入佛慧必窮其底. 德超

方便[&FFFF]#出群[&FFFF]#. 爲顯十住功德妙高. 是故

須升妙高山頂. 四王處半旁而非正. 表住

不退異信輕毛. 故越彼天居妙高頂. 善財

童子於妙[&FFFF]#山頂見德雲者. 亦表斯位彌

顯有由. 然上所釋皆圓敎意. 故下發心品

云. 應知此人卽與三世諸佛同等. 與三世

佛功德平等. 得如來一身無量身. □發心

時. 卽爲十方一切諸佛共所稱歎. 不可同

於方便敎說. 若1約觀心妙高者. 謂三昧須

彌寂然不動. 無思無心不收不攝. 任性而

定稱本心地. 入佛智海湛然不遷. 是妙法

樂觸境自在. 合本性淨. 是四德寶而自莊嚴.

斯則本覺如來. 升法須彌之頂. 三宗趣者. 先

約會以十住行德爲宗. 攝位德果爲趣.

二品以嚴處請佛赴感爲宗. 根緣契合說

法爲趣. 四釋文者. 此會六品分爲二分. 初

二品方便發起. 後四品當會正說. 前中初之

2一品. 唯是由致. 偈[&FFFF]#一品義有兩兼. 一是

方便. 謂前品化主赴機. 後品助化[&FFFF]#佛. 主

伴圓備方演法故. 二是所依. 謂三天說法各

有偈[&FFFF]#. 欲顯三賢皆依佛智有差別故.

離如來智無自體故. 獨爲方便甚抑[&FFFF]#

詞. 行向二會同此科判. 今初一品長分十

段. 一本會齊現. 二不離齊升. 三各見佛來.

四各嚴殿座. 五皆來請佛. 六俱時入殿. 七

樂音□止. 八各念昔因. 九同[&FFFF]#如來. 十殿

皆廣博嚴淨也. 言爾時者. 卽前二會時. 主

中              欄

伴齊遍演前二會之法也. 今此明遍. 卽十

重說處中第一重也. 何須擧此. 欲明前會

不散成後會故. 後必帶前. 合成法界無□

會故. 一一諸會無休息故. 後後諸會皆同

時故. 若散前會卽無後故. 所以唯約覺樹

會者. 此爲本故. 得佛處故. 理實第二亦同

此遍. 若同時遍. 何有九會前後. 若有前後

何名同時. 應云卽用之體同時頓遍. 卽體

之用不壞前後. 猶如印文. 第二爾時下. 明

不離覺樹各升釋天. 問動靜相違去住懸

隔. 旣云不離何得言升. 古有多釋. 一云.

本釋迦身不起道樹. 別起應化以升天上.

一云. 不起是報升天是化. 一云. 不起是法身升

天是化用. □非文意. 以此文中俱是毘虛遮

那十身雲故. 一云. 以去卽非去故名不起.

非去卽去是以升天. 如不來相而來等. 若爾

但是升相離故. 非是樹下別有不起之身. 故

不可也. 有云. 此佛神通同體業用. 3卽住是

去去卽是住. 住是體遍去是用應. 應是體應.

雖升後而不離前. 體是應體. 雖不離前

而升後. 若爾何殊第三師. 不起是法. 又以

住釋於不起. 而言住是體遍. 何得獨住菩

提樹耶. 升天何得非體遍耶. 菩提樹下寧

非用耶. 今顯正義. 然佛得菩提. 智無不周

體無不在. 無依無住無去無來. 然以自在

卽體之應. 應隨體遍. 緣感前後有住有升.

閻色有感見在道樹. 天宮有感見升天上.

非移覺樹之佛. 而升天宮故云不離覺樹.

而升釋殿. 法慧偈云. 佛子汝應觀如來自在

下              欄

力. 一切閻色提皆言佛在中. 此不離也. 我等

今見佛住於須彌頂. 此而升也. 文理有據.

更以喩顯. 譬猶朗月流影遍應. 且澄江一月

三舟共觀. 一舟停住. 二舟南北. 南者見月千

里隨南. 北者見月千里隨北. 停舟之者見

月不移. 是爲此月不離中流而往南北.

設百千共觀八方各去. 則百千月各隨其去.

諸有識者4曉斯旨焉. 古德釋此. 略有十義.

一約處相入門. 以一處中有一切處故. 是

故此天宮等. 本在樹下. 故不須起. 然是用

彼故說升也. 二亦約相入門. 以一處入一

切處故. 樹遍天中亦不須起. 欲用天宮

表法升進. 故云升也. 三由一切卽一故. 天

在樹下. 四由一卽一切樹在天上. 不起等

準前. 五約佛身. 謂此樹下身. 卽滿法界遍

一切處. 則本來在彼不待起也. 機熟令見

故云升也. 是故如來以法界身常在此. 卽

是在彼. 六約佛自在不思議解脫. 謂坐卽是

行住等. 在此卽在彼. 皆非下位測量故也.

七約緣起相由門. 八約法性融通門. 九約

表示顯法門. 十約成法界大會門. 然此十解

前五玄門. 次四所以. 後一總意. 欲成十義

相參而立. 雖似雜亂不違經宗. □可用

也. 然此中相望有四對. 法相卽無□. 一此處

彼處. 二此身彼身. 三若去若住. 四若一若多.

約處此處彼處相卽無□. 應如十中前四.

約身相卽無□. 應如五六及前正顯. 又十

中後四通於身處. 約處唯有此彼. 約身更

加去住. 謂此身卽是彼身. 去身卽是住身. 若

經數: 一七三五

經名: 大方廣佛華嚴經疏卷第十七

頁數: 六二八

上              欄

身若處俱通一多. 上來諸法同在一時. 無

前後也. 一多相望應成四句. 一不離一切

樹下升一天宮. 卽如今文. 二不離一樹升

一切天. 三不離一切樹而升一切天. 經云

十方世界悉如是故. 四不離一樹1下而升

一天. 經中欲顯一多相卽. 故擧初句. 升釋

天旣爾升餘天亦然. 如後二會升天旣爾.

往餘處亦然. 復應樹樹相望而成二句. 謂

不離一樹下常在一切樹. 不離一切樹

而常在一樹. 復應以不起餘處. 類不起樹

下. 展轉相望皆悉周遍. 不壞前後自在難

思. 又旣一處有一切處亦有微細義. 所用

不同有隱顯義. 若加前時後時有十世義.

唯見說住. 及於餘法有純雜義. 後後帶於

前前有帝網義. 此天望餘成主伴義. 十玄

具矣. 問帶前起後事理應齊. 何故三賢獨

有斯旨. 答顯異義故. 謂初二會相□接故.

不假帶前. 此三人天隔越. 故須連帶. 又此

三會同詮賢位. 六已入證不假帶前. 第七

卽位中普賢居然不假. 第八頓彰五位體用

已融. 第九唯明證入體用一味故. □皆不

假. 第三時天帝下. 明各見佛來. 約佛則用

從體起. 約機境從心現. □而未卽故云遙

見. 第四卽以下. 各嚴殿座. 表嚴根欲之殿

爲法器故. 置師子座. 表十住之法門故. 文

有十句. 初總餘別. 總云普光明藏者. 此是

解位智. 照法空含衆德故. 從信始入故有

置言. 別中初句約體. 餘□顯嚴. 皆云十千

者. 萬行因感故. 言層級者萬行熏成故. 金

中              欄

網防護. 慈悲帳蓋以育以覆. 四攝繒綺以爲

周垂. 圓融行願交絡萬善. 柔忍□愧以覆法

空第一義天. 淸淨梵行繞斯法體. 一一智照

故日光明. 於生死中. 遣長夜闇擧斯果德.

令物行因. 下行向中. 約位漸增表法無

異. 第五爾時帝釋下. 請佛居殿. 於中三業

崇敬以爲請儀. 言善來者應機來故. 不來

相而來故. 帶法界會來故. 三稱善者喜之

至故. 擧三號者略歎德故. 願哀處者. 希仗

勝田生大福故. 第六爾時下俱時入殿. 謂

根緣契合成益不虛. 十方如是. 通上六段入

殿事訖. 故一結通. 下四段文殿中之事. 第

七爾時下樂音止息. 謂攝散歸靜得定益

故. 第八卽自下. 各念昔因獲智益也. 散緣

旣止勝德現前. 寂然無思發宿住智. 種善根

者. 卽下十佛曾入此殿. 聞法供養故. 亦表

見自心性. 同昔佛故. 第九迦葉下. 同[&FFFF]#如

來. 然三世諸佛. 皆於此處說十住法. 獨[&FFFF]#

十者. 表說十住及無盡故. 所以[&FFFF]#者義乃

有四. 一十佛曾處則殿勝可居. 二互擧一

德例[&FFFF]#本師. 三[&FFFF]#昔善根慶遇堪受. 四昔

佛同說表法常□. 文中先明此界後辨結

通. 今初十頌. 各上半標名[&FFFF]#德. 上句別下

句通. 下半以人結處. 唯初一句諸佛不同.

然佛別名多因德立. [&FFFF]#者取德以釋上名.

初迦葉者此云飮光. 若從姓立示生彼族.

若就佛德. 一者身光蔽餘光故. 二者悲光

飮蔽邪光故. 拘那牟尼舊曰金仙. 亦云金

寂寂故無□. 金故明見. 迦羅鳩馱者. 具云

下              欄

迦羅鳩村馱. 此云所應斷. 已斷如金已淨.

如山不動. 亦可見無□者. 是此佛德. 如金山

者是前佛德. 毘舍色者. 亦云毘濕婆部. 毘濕

婆者. 此云遍一切也. 部者自在也. 亦云遍

勝無三垢. 故無不自在而超勝也. 三垢者.

現種及習. 尸棄亦云式棄那. 此云持□. 亦

云有□. 無分別智最爲尊上. 處心頂也. 又

□中明珠卽無分別也. 毘婆尸者此□有四.

謂淨觀. 勝觀. 勝見. 遍見. 如月圓. 智滿是遍

見也. 魄盡惑亡是淨觀也. 旣圓且淨. 是勝觀

勝見也. 弗沙亦云勃沙. 此云增盛. 明達勝

義是增盛也. 提舍亦云底沙. 西域訓字底邏

那. 此云度也. 沙是□沙. 此云說也. 謂說法

度人. 或但云說. 辯才無□者卽能說也. 波頭

摩者. 此云赤蓮華. 身心如蓮華淨無塵垢.

然燈者. 智論云. 此佛從初現生. 乃至成佛.

擧身2帶光如然燈故. 身智光明普周稱大.

然十中後七乃過去劫佛. 如何賢劫曾入殿

耶. 古釋有二. 一約時劫相卽入故. 二約其

處有[&FFFF]#細故. [&FFFF]#隨劫壞. 細者常存. 如法華

天人聞燒我土不毁. 又梵王見淨身子見

穢. 今此天帝是大菩薩同梵王見. 亦佛加

故. 二如此下結通十方. 第十爾時世尊下. 殿

皆廣博. 卽3示如意相廣殿. 同處以遣局情.

亦表廓大慈悲等衆生界. 又如來入殿. 卽

覺智現前. 忽然廣博則身心無際. 十方已4下

結無盡. 唯結後四前5已結故

須彌頂上偈[&FFFF]#品第十四

初來意者. 旣明化主赴感. 今辨助化[&FFFF]#揚.

經數: 一七三五

經名: 大方廣佛華嚴經疏卷第十七

頁數: 六二九

上              欄

將演住門先陳體性. 性卽佛智先[&FFFF]#如來.

故品來也. 二釋名者. 須彌約處[&FFFF]#稱佛德.

依處有[&FFFF]#故立此名. 亦頂上之[&FFFF]#揀餘處

也. 三宗趣者. 以集衆放光偈[&FFFF]#爲宗. 爲成

正說爲趣. 又顯佛德爲宗. 令知住體爲

趣. 第四釋文總爲三分. 第一集衆分. 第二

放光分. 第三偈[&FFFF]#分. 今初文有十同. 義兼

三異. 謂五六七. 一集因同皆佛力故. 亦同

1會前時. 二十方下主首同. 三一一各下眷屬

數同. 四從百佛下. 來處量同. 前十此百位已

增故. 五其名下. 表法名同. 慧卽十解能見法

故. 菩薩名異至偈釋之. 六所從來下. 世界

名同同名華者. 位相創開無著感果故. 別卽

次第配於十住. 一發心主導世間故. 二淨

治心地2如蓮開故. 三修行圓淨故. 四水生

之貴故. 五方便堅誓故. 六正心無相如香氣

故. 七不退意悅故. 八阿盧那者. 此云日出時.

紅赤之相童眞明淨故. 九那羅陀者. 此云人

持. 以華香妙人皆佩故. 王子佩持法王軌

度故. 十智遍如空故. 亦可別明十住勝進

十法. 思之可知. 七各於下. 所事佛同. 同名

月者. 表位中. 佛果智明闇息恩益淸□. 應

器周故. 別名卽十住. 自分十法之果. 一以

十難得法. 可謂殊特. 二發十大心不可

窮盡. 三觀於空等不可傾動. 四了知業行

生死涅槃. 如風不住. 五饒益安樂一切衆

生. 如水普潤. 六聞十種法. 心定不動故得

解脫. 七聞十不退可謂無上. 八三業無失.

如星明淨. 隨意受生燦然滿空. 神足自在

中              欄

若依空運轉. 九善知煩惱現起習氣. 故得

淸淨. 十觀察無數衆生根欲智慧心境. 餘不

能知唯自明了. 以此十因成玆十佛. 上且

隨要相屬以爲此釋. 委明其相如十住文.

八是諸已下申禮敬同. 九隨所來下威儀住

同. 十如此下結十方同. 又上十方從東次

第. 如名號品問. 準此結通. 卽於十方盡空

世界. 皆有菩薩而來集會者. 且如東方過

百刹塵土. 外亦有衆集. 未知彼因陀羅華

世界爲在何處. 餘界亦爾. 答如名號品. 第

二爾時下. 如來放光分. 文義有六. 一時. 二

主. 三處. 四數. 五相. 六業處. 謂兩足指足指

拒地得住有力. 成位不退而行有□. 數位

過前加於千也. 相表解顯故云妙色. 普照

十方顯佛衆會. 一光照於一切則一切亦爾.

重疊無□無不互見. 爲一法界圓明大會.

第三爾時法慧下. 偈[&FFFF]#分中十菩薩說. 卽爲

十段. 初一是總餘九爲別. 以法慧是說法

主故. 總[&FFFF]#此會本末事義. 總顯佛德. 餘九

歎佛差別之德. 總別共顯如來無□之會. 此

十菩薩名亦表十住. 其所說法表位勝進. 勝

進有二. 一趣後3位. 二趣佛果. 今約佛果.

今初東方法慧總了佛法故. 勝進中云. 欲

令菩薩於佛法中. 心轉增廣. 文中觀佛現

用. 及4與往修皆周遍故. 十頌分三. 初五

[&FFFF]#因佛光見多盛事. 初一[&FFFF]#此品放光. 次

一[&FFFF]#前品請[&FFFF]#. 餘三重[&FFFF]#此品. 次二勸觀

佛力. 更發勝心. 卽前品不起而升. 後三擧

因結果. 初一擧因後二結果. 由因中行願

下              欄

刹刹齊修故. 果位身智遍應遍斷. 第二南方

一切慧者. 了一切法眞實之性. 淨心地故. 頌

意爲顯於諸衆生. 增長大悲以稱實而觀

救世者故. 十頌分六. 初二違理觀佛非見

佛. 次四了法眞性眞見佛. 三有一偈迷性

取法不見佛. 四一偈. 佛卽同法爲眞佛. 五

一偈引已了法爲見佛. 六一偈. 推功有本

了眞佛. 初中前偈出其妄觀. 假設長時以

肉暫見. 後偈明其有損. 由上不依眞實

則取相乖眞. 但見集網繫於苦獄. 盲無慧

眼. 冥然不見佛之法身. 然此遮取相故. 假

設長時無有多劫. 全不了義. 以見如來

增智慧故. 第二四偈. 了法眞性眞見佛. 於

中二. 前二眞觀後二眞止. 前中初二句. 空觀

緣生無性故. 次二句假觀隨俗假名故. 次二

句中. 觀由前生滅一切諸法卽無性故. 相體

卽是不生滅也. 後二句觀益. 諸法如卽是佛

如. 無生滅佛體本常. 觀稱於如則佛常現.

肉三觀一心則佛之體用. 無不現矣. 後二眞

止中. 以觀觀法能所紛動. 故須寂之. 初句

牒前法性. 次句泯其能所. 法性本空非觀

之使空. 故無所取何有能見. 次二句. 心冥

性佛故止絶思心. 又上來空以遣有假以遣

空. 如則雙遣空假. 形奪兩亡. 若謂雙非還

成戱論故. 辨起心皆妄絶念方眞. 念本自無

斯絶亦滅. 故中論云. 如來寂滅相分別有亦

非. 如是性空中思惟亦不可. 用斯文也. 後

一顯觀益. 心冥體性惑何由生. 亦含三止

意也. 又亦通結止觀. 稱上而觀見惑性空.

經數: 一七三五

經名: 大方廣佛華嚴經疏卷第十七

頁數: 六三○

上              欄

卽同佛性. 何能染哉. 第三一偈迷性中. 上

半取法次句迷性. 末句結過. 第四一偈. 佛

卽同法如. 謂同空法故離三世. 同假法故相

具足. 同雙遣故無住無著. 同如體故遍不動

搖. 第五一偈. 引己中. 此親自證希衆無惑.

第六一偈推功有本者. 非師心也. 亦謙己

推人異乎凡情. 令法鉤鎖殊塗同致. 下八

準之. 第三西方勝慧. 以解佛勝智隨空心

淨. 故以爲名. 頌意. 爲顯欲令菩薩智慧明

了. 卽大智了如及佛性故. 十頌分四. 初一

[&FFFF]#智爲迷悟本. 次四正顯迷悟. 次四喩前

得失. 一後推功有在. 今初. 由難思故迷難

則容有. 思者故有悟. 次四迷悟中. 初二迷

後二悟. 迷中初一心外取境生想違理. 故不

能見無相之佛. 後偈取蘊內相不了蘊性.

故不見心佛. 亦是愚法小乘. 故名無知者.

後二1迷中前明倒想. 內外俱妄. 今有了因

內外皆悟. 初偈□前外取. 謂了一切法卽心

自性. 性亦非性. 情破理現則見舍那. 稱於

法性無內外也. 後偈□前內取. 了蘊性相

則見自心之佛. 與盧舍那. 非一非異故難

思議. 然此一偈文2舍多意. 一但是蘊縛無

有我人. 則破前凡夫取我相也. 二前後因

依相續無性. 則破凡小取法相也. 此性卽

第一義空. 第一義空卽是佛性. 又上性無所

有正因性也. 前解此了. 皆了因性. 此蘊相續.

卽是正因. 亦名生因. 言正因者. 是中道義.

中道卽是佛性. 謂現在陰滅中陰陰生. 是現

在陰終不變. 爲中陰五陰. 故現陰非常如

中              欄

種生牙. 種不至牙. 雖不至牙而能生牙.

此現在陰雖不至後. 而能生後. 則現陰非

斷. 而中陰五陰亦非自生. 不從餘來. 因現

五陰生中陰陰. 斯則後陰非無因. 故後陰

非常. 旣能續前故後陰非斷. 非斷非常是

中道義. 正因性也. 能生佛果故曰生因. 衆

生佛性有二種因. 一者正因. 二者緣因. 正因

者謂諸衆生. 是故五陰卽正因也. 緣因者. 謂

六波羅蜜. 非蘊相生名緣因也. 今以了因

了彼正因. 故曰於此性了知. 了卽般若亦緣

因也. 第三四偈. 喩前得失者. 前三喩失後

一喩得. 前中二. 初二喩內取失. 於中初一

顯無緣了不見正因. 闇中寶者正因性也.

圓滿可貴. 所以稱寶. 居於無明五陰室內.

如在闇中. 燈喩緣了之因. 下半法合. 無人

說者. 闕於緣因雖慧[&FFFF]#了. 義含二意. 一慧

卽正因. 合上寶也. 闕於緣因故不能了.

二佛法卽寶. 以闕緣因. 雖內有慧不成了

因. 不見眞性. 然則緣因卽是了因. 了因未

必是於緣因. 有親[&FFFF]#故. 善友是於緣因而

必是了. 佛性名爲了因. 未必是緣. 此約智

慧性故. 若以第一義空爲佛性者. 唯是正

因. 而非了因. 但爲了因所了. 而非生因所

生. 若以智慧爲佛性者. 卽是了因. 若以五

蘊爲佛性者. 名爲正因. 亦名生因. 然復生

必對了正必對緣. 今燈一喩雙喩緣了. 闇

中之寶雙喩正了. 義意包含. 具如涅槃二十

六七所辨. 又上燈喩旣是正義. 何以涅槃師

子吼立. 佛不許耶. 故師子吼言. 一切衆生

下              欄

有佛性. 性如乳中酪以有性故. 要須緣

因. 何以故. 欲明見故. 緣因者卽是了因. 譬

如闇中先有諸物. 爲欲見故以燈照了. 若

本無者燈何所照. 故佛難言. 若使乳中定

有酪性. 卽是了因. 若是了因復何須了. 又

善男子. 一切衆生有佛性者. 何須修習無

量功德. 若言修習是了因者. 已同酪壞. 結

正義云. 乳有酪者以定得故. 佛性亦爾. 衆

生有者以當見故. 然上諸義總有二意. 一燈

了於寶爲正義者. 約因性故師子吼立. 佛

不許者約果性故. 二者燈喩正者. 約其體

性與有不異. 佛不許者. 約其現惑與無不

殊. 故知若言定有名爲執著. 若言定無是

則妄語. 應言衆生佛性亦有亦無. 然衆生智

慧是佛性因. 菩提涅槃是佛性果. 然則佛性

非因非果. 今此經宗. 宗於法性故. 以法性

而爲佛性. 則非內非外隨物迷悟强說升

比. 佛性要義不可不知. 廣如別章. 及涅槃

師子吼品等說. 後偈目有□者. 此喩了因. 與

惑俱故見不淸淨. 以不淨故不見佛法. 佛

法卽見佛性. 故涅槃云. 佛性二種. 一者是色

二者非色. 色者諸佛菩薩. 非色者一切衆生.

色者名爲眼見. 非色者名爲聞見. 佛性者非

內非外. 雖非內外然非失壞. 故名衆生

悉有佛性. 二一偈. 喩上外取之失. □謂全

無於目如鼓皮故. 則全不見佛. 無垢障

爲明淨目. 取相是識非智慧眼. 故不見也.

三一偈. 喩前悟中扶去取相之□. 捨於空

華之像. 絶見契如則見如佛. 第四一偈. 推